DroomKind wonder | Just another blogs demo Sites site
Soms moet 'n mens maar net jou kop skud,
kyk hoe die ou wêreld sy gang gaan
en saam met Alanis sing…
Ek is nou al net mooi gatvol vir die Kaap se weer!
Dis al amper November.
Word wakker & get on with it already!!!
Weet iemand dalk wie ons somer verloor het?
As iemand hom iewers in die hande kry laat weet my asseblief.
Ek sal hom persoonlik kom haal.
Oktober 25, 2010 in Sonder kategorie
As 'n groot Gershwin aanhanger het ek heelwat van die man se musiek in my versameling. Maar daar was nog altyd één stuk musiek wat ek met moeite dwars deur kon luister: die vol lengte weergawe van An American in Paris. Noem my nou maar 'n pleb, maar wees darem eerlik daaroor en erken dat hierdié spesifieke stuk musiek nie naastenby so sensueel op die oor is as Rhapsody in Blue, of so lekker sing-a-long is soos I've got rythm of They can't take that away from me, nie. Dit begin heel opgewek, maar die kakofonie van klank raak nogal oordonderend en word dit uiteindelik vir my die langste agtien minute wat jy jouself kan voorstel.
Die probleem met daardie een het ek uiteindelik ontrafel die dag wat ek die eerste keer die film met dieselfde naam gekyk het. In daardie laaste tonele, met An American in Paris as klankbaan, wanneer Gene Kelly saam met Leslie Caron daardie sestien minute droom ballet dans, dan kom daardie stuk musiek ten volle tot sy reg. (*Sug* ek wens daar was nog mans soos Gene Kelly! En Fred Astaire. Dit sou nogal help as ek Cyd Charisse ook kon wees…)
En dis dan wanneer ek weer daaraan herinner word dat sekere dinge eenvoudig net beter werk as dit nie alleen staan nie – soos Gershwin en Kelly word die een geïnspireer en tot nuwe hoogtes gevoer deur die ander.
Iemand het besluit om die embedding kode van die video te de-aktiveer, maar gaan kyk gerus daarna:
Oktober 14, 2010 in Sonder kategorie
Polysemy (pronounced /p?'l?s?mi/ or /'p?l?si?mi/) (from the Greek: πολυ-, poly-, "many" and σ?μα, sêma, "sign") is the capacity for a sign (e.g., a word, phrase, etc.) or signs to have multiple meanings (sememes), i.e., a large semantic field. This is a pivotal concept within social sciences, such as media studies and linguistics.
En ek het dit by dié girl geleer wat die verstommende vermoeë het om 'n woordeboek hip, cool en sexy te praat!
Kyk gerus hierna:
Laat aand lysie
Oktober 9, 2010 in Sonder kategorie
Om op 'n Vrydagaand aan slapeloosheid te lei is nie snaaks nie. Soos dit is het ek die hele week heeltemal te min geslaap. Ek het gebargain op 'n soliede tien ure vanaand. Lyk nie of dit gaan gebeur nie. Gelukkig is daar 'n Litnetlysie om in te vul!
Vader Jakob wat in drie verskillende tale in kanon voor in 'n trektrok gesing word.
Die biblioteek, duh…
Name 1 thing you miss about being a kid.
Tjoklit draairoomys by die Pink Panther restaurant.
'n Juffrou of 'n skrywer
Ek het een of twee keer geproe aan ma se beershandy toe ek klein was. Die eerste een van my eie? Ek dink ek was in Matriek.
Daar is 'n hele paar wat aanspraak maak op die eerste plek!
Dit moet die dag wees wat ek 'n slang om my lyf laat draai het – ek was dertien en vreesloos…
As daar een is word is dit baie diep versteek.
Ek is 'n hoarder.
Tell me about a funny family story.
Met my familie? Dit sal verewig vat. Maar my pa se grappe is altyd baie snaaks.
Nee, ek besef gewoonlik eers na die tyd hoe na aan die rand ek gespeel het.
Hallo! Dis die chick wat nie rough it nie. Of het julle vergeet? Wel, ek hou daarvan om langs die see te stap.
Where is your most favorite place on this earth?
Dis myne – net myne en dis rede genoeg.
Die dag toe ek in die spieël gekyk het en vir myself kon sê: Hallo, ek hou van jou.
My lojaliteit teenoor die mense wat die naaste aan my is.
Sodra ek weet sal ek laat weet.
Name three exotic countries you would like to visit.
Ek's nie erg op eksoties nie – hang af wat jy dink eksoties is – maar ek wil nog Rusland toe gaan en die res van Italië en my hartstad Parys.
Het ek nog my verbeelding? Dan kan ek seker straight bly…
Prozac is ontdek in die dekade van my geboorte. Die sukses daarvan spreek vanself.
Ek dink ek het hom nou, dankie.
(Selfs al beweer party mense dat my droom job is om heeldag oor surfers te perv.)
Kan ek 'n imaginary friend saam vat? Ek sou verskriklik graag saam met Cassanova wou road-trip deur Italië…
Kapenaars kom kyk!
Ek het maar pas Izak se blog oor Mike van Graan se nuutste stuk gelees, toe gons my epos deur die lugruim – ek wou beslis hierdie stuk teater beleef en toe nooi ek myself saam. (Wie dus vir wie saam geneem het is dus debatteerbaar 😉
Is it because I'm Jack is 'n absolute teaterfees en het vele van die elemente bevat wat ek noodsaaklik ag vir 'n goeie teater ervaring: nie net het ons gekrul van die lag nie, maar sedertdien loop ek ook rond met 'n paar interessante vra waarmee ek… wel, ek sal nou nie sê worstel nie… oordink en evalueer is dalk meer gepas.
Hoe dit ook al sy, Is it because I'm Jack is verseker 'n stuk wat ek hoogs aanbeveel.
Die stuk begin om half-nege, so selfs ons ouens van agter die Boereworsgordyn kan betyds daar wees en aangesien jy om-en-by tien-uur weer daar uitstap kan jy lank voor pampoentyd in jou bedjie klim.
So, gaan kyk na wat Izak vanoggend te sê het oor dié stuk.
En dan gaan kyk jy na On Broadway se webtuiste en bespreek jou kaartjies – die speelvlak duur nog tot die 16de Oktober.
Ek voel so effens soos die Nataniël advertensie vir De Kat so 'n dekade of wat gelede, maar wil koop met kyk omruil:
Gaan KYK net die blerrie ding!
NS: Ek het ook baie lekker na Clyde Berning gekyk. Sjoe, dit bly 'n aantreklike man 🙂
Oktober 3, 2010 in Sonder kategorie
So bring it on, I've been bruised
Don't give me love that's clean and smooth
I'm ready for the rougher stuff
No sweet romance, I've had enough
Downey was let out of rehab for one day specifically to shoot the video
(which was filmed in one long continuous take at Greystone Manor in Beverley Hills.)
Swart nommertjie…I don't think so!
Swart is immers nié my beste kleur nie…
As ek my beste voet(jie)
– die verkleinwoord is seker onvanpas as jy 'n nr 8 vol staan –
moet voor sit is dit in technicolour
Die Matriekafskeid was baie lekker – ek het nog steeds blase op my voete van die dansery!
Ballspende – 'n Danskaart vir die Matriekafskeid 2010
A dance card (also known by its German-language name, Ballspende, plural Ballspenden) is used by a woman to record the names of the gentlemen with whom she intends to dance each successive dance at a formal ball. They appear to have originated in 18th century, but their use first became widespread in 19th century Vienna, especially at the massive balls during Fasching before Lent.
Dis seer sekerlik nie 'n Weense bal nie, maar die meeste Matriekafskeide is waarskynlik die naaste wat die meeste jong Suid-Afrikaners ooit aan hierdie ervaring sal kom.
En, tot my groot skok, verbasing en vreugde het die Matriekklas van 2010 sonder dat hulle bewus was van die herkoms of geskiedenis van die dans kaart hierdie tradisie laat herleef…
Verlede week kry ek 'n FB private boodskap van die huidige hoofseun af. Die grapevine is klaarblyklik steeds heel aktief in my ou skool en hulle het iewers uitgevind dat ek en een van die rugbyafrigters reeds ons danse vir dié week se Matriekafskeid bespreek het. Ja, ek is na die matriekafskeid toe genooi – heel waarskynlik my laaste een, maar aangesien ek benewens my eie Matriekafskeid reeds 'n paar ander bygewoon het beskou ek dit as voldoende.
Klaarblyklik was die rugbyafrigter egter nie die enigste aanspraakmaker op my danse vir die aand nie…
En om seker te maak dat al my oudskoliere wat graag 'n kans wil waag met hulle 'juffrou' op die dansbaan, is daar 'n lys gemaak met die name van die jong manne wat die aand met my wil dans – in die volgorde waarin ek met hulle moet dans…net om seker te maak dat hulle almal 'n kans kry om 'n paar draaie met my op die dansvloer te maak.
Ek wonder of hierdie kreatiewe jong manne besef dat hulle pas die wiel herontwerp het… want, as jy 'n oomblik daaroor dink het hulle in der waarheid die outydse Ballspende herontwerp. En ten spyte van die feit dat hierdie dans kaart elektronies versend is bly dit, in beginsel, presies dieselfde as die agtiende en negentiende eeuse dans kaart wat jong dames (verseker heelwat jonger as dié juffrou!) heel dainty om hul gewrigte gedra het tydens 'n bal en waarop jong mans hul danse met haar kon bespreek.
Wys jou net…die ou gesegde bly steeds waar…the more things change…
Al wat ek weet is dat ek verseker my dancing shoes uit die kas sal moet haal, want, Baby, dans gaan jy dans dié week!